Jy Kan Help Om Bekostigbare Bybels Vir Almal Beskikbaar Te Maak - Joy! Digital
Jy Kan Help Om Bekostigbare Bybels Vir Almal Beskikbaar Te Maak
Gebruik jy 'n digitale weergawe van die Bybelgenootskap se Bybels op die YouVersion-platform? Dit is een van die maklikste en toeganklikste maniere om verskeie Afrikaanse vertalings in die palm van jou hand te hê.
Die missie van die Bybelgenootskap is om bekostigbare Bybels vir almal in hulle eie taal en in geskikte formate beskikbaar te maak sodat almal toegang tot die Woord van God kan hê.
"Ek ag myself werklik bevoorreg om my eie Bybel te kan besit wat my die Goeie Nuus van Jesus Christus vertel. Dit is hoekom Bybelverspreiding my so na aan die hart lê. Ons móét hierdie Goeie Nuus met almal deel," se ds. Dirk Gevers, die uitvoerende hoof van die Bybelgenootskap van Suid-Afrika.
"Ons is besig met die werk van God, maar kan dit nie alleen doen nie," gaan hy voort. Ons benodig die voortdurende ondersteuning van ons mede-Suid-Afrikaners wat bid, donasies gee en help om fondse in te samel vir ons saak. Dit is hulle prysenswaardige pogings wat dit vir ons moontlik maak om Bybels beskikbaar te maak aan diegene wat dit regtig nie kan bekostig nie: die armstes van die armes, die gevangenes en baie ander. Ek nooi jou uit: word deel van ons missie. Word 'n saaier van hoop."
Besoek gerus Die Bybelgenootskap van Suid-Afrika se webtuiste vir die wonderlike hulpmiddels wat dit kerke en Christene bied en oorweeg dit om vandag 'n donasie te maak ten bate van een van tien projekte waarmee die genootskap tans besig is.